
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης των πολεοδομικών ενοτήτων «Αγ. 

Αθανάσιος» και «Πλατάνια» του δήμου Κοζάνης (ν. Κοζάνης) και 

τροποποίηση σε συνεχόμενη περιοχή του ίδιου δήμου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 (ΦΚΚ 33/Α), όπως τροποποιή¬ 
θηκε και συμπληρώθηκε με το ν. 1512/1985 (ΦΕΚ 4/Α) και ειδικό¬ 
τερα τα άρθρα 6 (παρ. 1,4,5 και 6) και 7 (παρ. 1,2 και 4). 

2. Τις διατάξεις του ν.δ/τος της 17.7.1923, όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3,9 και 
70. 

3. Τις διατάξεις του ν. 1577/1985 (ΦΕΚ 210/Α) και ειδικότερα τα 
άρθρα 6 (παρ. 1), 7,8,9 και 16. 

4. Τις διατάξεις του ν. 1558/1985 (ΦΕΚ 137/Α) και ειδικότερα το 
άρθρο 23 παράγρ. 1. 

5. Την υπ’ αριθ. 7179/423/12.2.1986 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση Γενικού 
Πολεοδομικού Σχεδίου δήμου Κοζάνης (ν. Κοζάνης)» (ΦΕΚ 68/Δ). 

6. Την υπ’ αριθ. 27457/1227/1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Χαρακτηρισμός ως πυ- 
κνοδομημένων τμημάτων των πολεοδομικών ενοτήτων «Αγ. Αθανά¬ 
σιος» και «Πλατάνια» δήμου Κοζάνης (ν. Κοζάνης)». 

7. Την υπ’ αριθ. 308/1986 γνωμοδότηση του δημοτικού συμβου¬ 
λίου Κοζάνης. 

8. Τηνυπ’αριθ. 1/συν. 6η/4.3.1987 γνωμοδότηση του Συμβουλίου 
Χωροταξίας, Οικισμού και Περιβάλλοντος νομού Κοζάνης. 

9. Την υπ’ αριθ. 226/1987 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1. 

Εγκρίνεται: 1) το πολεοδομικό σχέδιο των πολεοδομικών ενοτήτων 
«Αγ. Αθανάσιος» και «Πλατάνια» του δήμου Κοζάνης (ν. Κοζάνης) που 
τμήματά τους έχουν χαρακτηρισθεί ως πυκνοδομημένα με την υπ’ αριθ. 
24457/1227/1987 απόφαση του Υπουργού Περιβάλλοντος, Χωρο¬ 
ταξίας και Δημοσίων Έργων, με τον καθορισμό οικοδομήσιμων 
χώρων, οδών, πεζοδρόμων, κοινοχρήστων χώρων, χώρων πρασίνου, 
πάρκου, παιδικής χαράς, πλατείας, αθλητικών εγκαταστάσεων, νηπια¬ 
γωγείου, παιδικού σταθμού, δημοτικού σχολείου, εκκλησίας, στάθ¬ 
μευσης αυτοκινήτων, χώρου δημοτικής αγοράς, γυμνασίου-λυκείου, 
πολιτιστικών, υγειονομικού σταθμού και 2) η μετατόπιση των ρυμοτο¬ 
μικών γραμμών στο όριο σύνδεσης με την πιο πάνω περιοχή του ίδιου 
δήμου για τον καθορισμό πλάτους οδού, καθώς και ο καθορισμός πεζο¬ 
δρόμου στο χώρο του ΟΕΚ που εγκρίθηκε με το από 3.4.1986 
π.δ/γμα (ΦΕΚ 433/Δ), όπως οι παραπάνω ρυθμίσεις φαίνονται στα 
τρία (3) σχετικά χρωματισμένα πρωτότυπα διαγράμματα σε κλίμακα 
1:1000 που θεωρήθηκαν από τον Προϊστάμενο της Δ/νσης Πολεοδο¬ 


μικών Εφαρμογών με την υπ’ αριθ. 32398/1987 πράξη του και που 
συνοπτικά τους αντίτυπα δημοσιεύονται με το παρόν διάγραμμα. 

Άρθρο 2. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός των πολεοδομικών ενοτήτων των οποίων το πολεοδομικό 
σχέδιο εγκρίνεται με την παραγρ. 1 του άρθρου 1 του παρόντος. 

Άρθρο 3. 

1. Στους οικοδομήσιμους χώρους που χαρακτηρίζονται στα δια¬ 
γράμματα με το στοιχείο Α, επιτρέπεται η χρήση γενικής κατοικίας, 
όπως προσδιορίζεται με το άρθρο 5 του π.δ/τος 81/80 (ΦΕΚ 27/Α). 

2. Στους οικοδομήσιμους χώρους που χαρακτηρίζονται στα δια¬ 
γράμματα με το στοιχείο Α/Β, επιτρέπεται η χρήση της προηγούμενης 
παραγράφου 1, πλήν των πρατηρίων βενζίνης. 

3. Στους λοιπούς οικοδομήσιμους χώρους, επιτρέπεται η χρήση αμι¬ 
γούς κατοικίας, όπως προσδιορίζεται με το άρθρο 2 του ίδιου ως άνω 
π.δ/τος. 

Άρθρο 4. 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους δύο και μισό (2,50) και τεσσάρων (4) μέτρων όπως φαί¬ 
νεται στα ίδια διαγράμματα. 

Άρθρο 5. 

Τα ελάχιστα όρια εμβαδού και προσώπου, καθώς και οι λοιποί όροι 
και περιορισμοί δόμησης των οικοπέδων, καθορίζονται κατά τομείς Α 
και Β που φαίνονται στα ίδια διαγράμματα ως εξής: 

Α. Τομέας Α 

1. Ελάχιστο πρόσωπο: δώδεκα (12) μέτρα 
Ελάχιστο εμβαδόν: διακόσια (200) τ.μ. 

2. Κατά παρέκκλιση των διαστάσεων της προηγούμενης παρα¬ 
γράφου θεωρούνται άρτια και οικοδομήσιμα τα οικόπεδα α) εφόσον 
κατά τη δημοσίευση του παρόντος δ/τος έχουν: 

- Ελάχιστο πρόσωπο: οκτώ (8) μ. 

- Ελάχιστο εμβαδόν: εκατόν πενήντα (150) τ.μ. και 

β) που προκύπτουν από την οριστική πράξη εφαρμογής της πολεοδο- 
μικής μελέτης ή προέρχονται από τις εισφορές σε γη σύμφωνα με το 
άρθρο 8 του ν. 1337/83 με όποιες διαστάσεις και αν έχουν. 

Β. Τομέας Β 

1. Ελάχιστο πρόσωπο: είκοσι (20) μέτρα 
Ελάχιστο εμβαδόν: πεγτακόσια (500) τ.μ. 

2. Κατά παρέκκλιση των διαστάσεων της προηγούμενης παρα¬ 
γράφου, θεωρούνται" άρτια και οικοδομήσιμα τα οικόπεδα α) εφόσον 
κατά τη δημοσίευση του παρόντος διατάγματος έχουν: 

- Ελάχιστο πρόσωπο: δεκατέσσερα (14) μέτρα 

- Ελάχιστο εμβαδόν: διακόσια πενήντα (250) τ.μ. 

β) που προκύπτουν από την οριστική πράξη εφαρμογής της πολεοδο- 
μικής μελέτης ή προέρχονται από τις εισφορές σε γη σύμφωνα με το 
άρθρο 8 του ν.1337/1983 με όποιες διαστάσεις και αν έχουν. 

Γ. Επιπλέον των προϋποθέσεων των παραγράφων 1 και 2 των ενο¬ 
τήτων Α και Β τα οικόπεδα θεωρούνται άρτια και οικοδομήσιμα εφόσον 
μέσα στο οικοδομήσιμο τμήμα τους εγγράφεται κάτοψη κτιρίου με ελά- 

χιστη επιφάνεια πενήντα (50) μ2 χαι ελάχιστη πλευρά πέντε (5) μέτρα. 
Δ. Επιπλέον και για τους δύο τομείς Α και Β ορίζονται: 

1. Μέγιστο ποσοστό κάλυψης των οικοπέδων: πενήντα τα εκατό 
(50%) της επιφάνειας τους. 

2. Συντελεστής δόμησης: οκτώ δέκατα (0,8). 

Λ. Κατ' εξαίρεση των προηγούμενων παραγράφων 1 και 2 ορίζεται 
συντελεστής δόμησης ένα (1) και μέγιστο ποοστό κάλυψης εξήντα τα 
εκατό (60%) για οικόπεδα εμβαδού μικρότερου των 150 μ2 εφόσον η 
συνολική επιφάνεια ορόφων δεν υπερβαίνει τα 120 μ2. Η εξαίρεση αυτή 
έχει εφαρμογή μόνο σε οικόπεδα που έχουν προκύψει από κατάτμηση 
μέχρι της 10.3.82, αφού αφαιρεθεί το εμβαδόν της εισφοράς σε γη σύμ¬ 
φωνα με το ν.1337/83. 

4. Μέγιστο επιτρεπόμενο ύψος των κτιρίων: δώδεκα (12) μέτρα. 

5. Σε περίπτωση κατασκευής στέγης η κλίση της ορίζεται μέχρι 


35%. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 19 Ιουνίου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

' Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

